open-index/open-wikipedia-markdown huggingface dataset:
Мат Инграм

**Матју Роберт Инграм** (роден на 18 декември 1993 во Хај Викомб) — англиски фудбалер, голман на Хал Сити.

Категорија:Англиски фудбалери
Категорија:Фудбалери на ФК Квинс Парк Ренџерс
Категорија:Фудбалери на ФК Хал Сити
Категорија:Живи луѓе
Категорија:Родени во 1993 година
Донум

**Донум** ― мерка за површина во Турското Царство која изнесувала 919,3 m². Се одредувала со чекори, аршини (40 во должина и 40 во ширина) или по количество семе потребно за неговото засејување.

## Наводи
Драгоман

**Драгоман** ― службен толкувач, преведувач при странските дипломатски претставништва во Турското Царство.

## Наводи
Александар Димитров (Ќустендил)

**Александар Димитров** ( во  ―  во ) — бугарски политичар од македонско потекло (од македонски бегалци), деец на Бугарскиот земјоделски народен сојуз (БЗНС).

## Животопис
лево|мини|Објава на весникот „Напред“ од 24 октомври 1921, за смртта и биографијата на Александар Димитров.
Одржувал блиски врски со серското крило на ТМОРО на Јане Сандански. Од 1908 година до крајот на животот бил народен пратеник на Народното собрание на Бугарија. Водел енергична борба против личниот режим на царот Фердинанд I, за што во 1911 година бил осуден на шест месеци затвор. Како противник на политиката на Бугарија за учеството во Првата светска војна, бил затворен сè до завршувањето на војната.

Во 1919 година станал министер за внатрешни работи и за народно здравје во земјоделската влада на Стамболиски, а од 1921 година министер на војската. Бил во блиски односи со левицата на ВМРО. Како министер за внатрешни работи и на војската водел политика за зближување на Кралството СХС и за спречување на комитските акции на ВМРО (Автономистичка) во вардарскиот дел на Македонија.

Заради ваквата негова политика бил убиен од страна на слугите на царот Фердинанд, односно четници на Тодор Александров на чело со Иван Јанев-Брло.

## Наводи

## Надворешни врски

* На денешен ден во 1921 година, „Напред“ ја соопшти веста за убиството на министерот А. Димитров од страна на ВМРО

Категорија:Убиени по наредба на Тодор Александров
Дометијан

**Дометијан** (10-11 век) ― кавхан, моќен великодостојник во Самоиловото царство, близок на царот Гаврил Радомир. 

Во пролетта 1015 година, во борбите околу тврдината Меглен, бил заробен од страна на Византијците.

## Наводи

Категорија:Самоилово Царство
Категорија:Македонија во средниот век
Државен социјализам

**Државен социјализам** ― облик на организација на општеството каде што државата непосредно ги регулира основните видови на општествено-економскиот живот.

## Основни одлики
Неговите основни одлики се:

* укинување на приватната сопственост по пат на национализација
* принудно администраативно регулирање на понудата и побарувачката на пазарот
* централистичко државно планирање во стопанството (и во други дејности)
* силна концентрација на власта во рацете на највисоките органи на државата
* превласт на една идеологија и слично.

Во својот најизразит облик (административно-централистички, етатистички социјализам) опстојувал во ФНРЈ и НРМ од 1945 година до Шестиот конгрес на КПЈ-СКЈ (1952 година), кога декларативно е променета улогата на КПЈ од раководна во водечка индејно-политичка сила, со диригирано воведување на самоуправувањето и прогласување на општествената сопственост над средствата за производство. Основна одлика е тоа што во реалноста поимот „општествена сопственост“ е изедначуван со поимот „државна сопственост“, со што на општествената сцена функционирал концептот на административно-бирократско одлучување за сите прашања на општествено-економската репродукција.

## Наводи
Државна комисија за утврдување на престапите на окупаторите и нивните помагачи

''Решението за формирање на комисијата'' *- Викиизвор*
[мини|330x330пкс|Решение на [Антифашистичко собрание на народното ослободување на Македонија|АСНОМ за оформување на Државна комисија за утврдување на престапите на окупаторите и нивните помагачи, донесено на Првото заседание. (02.08.1944)]]
**Државна комисија за утврдување на престапите на окупаторите и нивните помагачи** ― комисија формирана на првото заседание на АСНОМ од 2 август, 1944 година.

Комисијата имала за цел да ги утврдува злосторствата што ги направиле окупаторите и нивните помагачи во Македонија за време на Втората светска војна. Таа имала задача да ги приведе пред народниот суд осомничените за воени злосторства.

## Наводи

Категорија:Македонија во Втората светска војна
Александер Домингес

**Александер Домингес Карабали** (роден на 5 јуни 1987 во Есмералдас) — еквадорски фудбалер, голман на Депортес Толима.

Категорија:Еквадорски фудбалери
Категорија:Фудбалери на ФК Колон
Категорија:Фудбалери на ФК Велес Сарсфилд
Категорија:Живи луѓе
Категорија:Родени во 1987 година
Љубница (река)

**Љубница** (**Љумница** или **Љумничка Река**; ) — река во Мегленско, Егејска Македонија и Гевгелија во Р Македонија. Реките Црна и Љубница го оцртуваат источниот дел на планината од запад и од исток. Во северна насока планината се нарекува Грипа или Мајадаг, (*Νεροφάγωμα*) а во јужен правец планината се спушта стрмно кон Гуменџе и Ениџе Вардар, каде се наоѓа највисокиот врв на планината Гандач.

Реката извира од северниот дел на планината Пајак, образувана од неколку потоци што извираат северно од врвовите Јаребична и Мусов Гроб. Тече под влашкото името **Валија Мади** во источен правец. Минува северно од селото Љумница (Љубница), каде е наречена **Вале Мари**. Свртува на север, ја прима поголемата притока Пистирика и повторно зазема источен правец под името **Дрок**, а потоа како **Мала Река**. Ја сече границата источно од пирамидата бр. 64 и се влева во Конска Река јужно од Гевгелија.

## Поврзано
* Пајак (планина)
* Мегленско
* Гевгелиско

## Наводи

Категорија:Реки во Егејска Македонија
Категорија:Меглен
Категорија:Географија на Гевгелија
Категорија:Вардарски слив
Категорија:Пајак (планина)
Бродска Река

**Бродска Река** () — река во Серско, Егејска Македонија.

Реката извира од планината Шарлија (Бродска Пл.), југозападно под врвот Буро, на неколку километри северозападно од Горно Броди, по кое е наречена. Другото име **Буланика** ѝ е изведено од турскиот поим *bulanık* („матен“), по бојата на водата; сите реки и потоци во областа Мрвачко што извираат од Црна Гора и Шарлија имаат матна темна воја бидејќи влечат магнетитен песок.

Тече на југ и ги прибира највеќето потоци од Броската Котлина. Продолжува на југ меѓу ридот Кутел на запад и Бабина Гора на исток. Откако ќе ја прими левата притока Углис и ќе го одмине Ѓаволскиот мост реката влегува во пропаст и пак се појавува северно од урнатините на некогашното село Лакос. Тука тече под името **Светијованова Река** (Агиу Јоану) бидејќи поминува крај Серскиот манастир, наречен „Свети Јован Претеча“. Излегува во Серското Поле западно од Дервешани, и веќе како регулиран канал свртува на југозапад. Источно од градот Сер повторно врти на југ. Минува западно од Ново Село, западно од Тумбишта и Вержани и се влева во Белица источно од Бејлик Маала, малку пред нејзината утока во Струма.

## Притоки
**→ лева, ← десна**
:* ← Љасково
:* → Углис

## Поврзано
* Шарлија (наречена и Бродска Планина)
* Мрвачко

## Наводи

Категорија:Реки во Егејска Македонија
Категорија:Довишта
Категорија:Географија на Гевгелија
Категорија:Струмски слив
Палата за водени спортови (Баку)

**Палата за водени спортови** — спортски стадион во Баку, Азербејџан, кој е целосно усогласен со барањата на Меѓународната пливачка федерација (ФИНА). Стадионот бил домаќин на Европските игри во Баку 2015 и 4-ти исламски игри на солидарност во Баку 2017 година.

Водната палата има три базени. Еден базен е базен со олимписка големина и е дизајниран за различни видови натпревари на локално и меѓународно ниво. Должината на базенот за нуркање е 25 метри во висина и 20 метри во ширина и има петстепена платформа за нуркање на високи даски од висина од 3, 5, 7, 5 и 10 метри. 6.000-10.000 гледачи можат да гледаат спортски натпревари и концерти во арената.

Спортскиот комплекс има и сектори за ВИП, медиуми и инвалиди. Во еден дел од покривот на зградата се користени специјални панорамски стаклени панели кои можат да ја претворат сончевата енергија во електрична енергија. Создадената електрична енергија се користи за снабдување со енергија на некои делови од Палатата.

## Историја
лево|мини|260x260пкс|Олимпискиот базен
мини|Поштенски марка на Азербејџан од 2014 година, на која е претставен новиот стадион
На 30 август 2012 година претседателот на Азербејџан, Илхам Алиев потпишал указ за изградба на Арената за водени спортови во Баку. На Министерството за млади и спорт на Азербејџан првично му биле доделени 5 милиони манати од Резервниот фонд на претседателот, предвидени во државниот буџет за 2012 година за проектирање и изградба на стадионот.

На 19 април 2013 година, со учество на Илхам Алиев, била одржана церемонијата на поставување на темелите на стадионот.

На 20 април 2015 година се одржало отворањето на Арената за водени спортови. На свеченото отворање присуствувал претседателот на Република Азербејџан, Илхам Алиев и неговата сопруга, претседател на Организацискиот комитет на Првите европски игри „Баку-2015“ Мехрибан Алиева.

## Наводи

Категорија:Спортски зданија во Азербејџан
Целерско Езеро

**Целерско Езеро** (германски: *Zeller See*; италијански: *Lago di Zell*) — мало слатководно езеро на австриските Алпи. Името го земало по градот Цел ам Зее, кој се наоѓа на мала делта што се влева во езерото. Езерото е долго 4 километри и широко 1,5 километри. Длабочина е до 73 метри и се наоѓа на надморска височина од 750 метри.

Езерото се напојува со бројни мали планински потоци во лето, но само еден поток тече од него во Залцах. Во зима езерото целосно замрзнува и се користи за зимски спортови. Во лето во езерото се возат приватни чамци како туристичка атракција (не се дозволени чамци напојувани со мотори со согорување, освен фериботите што ја минуваат ширината на езерото од Цел до Тумерсбах, па наместо тоа може да се изнајмуваат чамци на електричен погон). Водата е многу чиста и погодна за пливање или нуркање, но може да биде студена.

Јужниот крај на езерото, во близина на Шутдорф, езерото е најплитко, што овозможува растење на водни плевели, што го прави овој дел од езерото несоодветен за пливање и забранува секаква пловидба.
центар|мини|400x400пкс|Целерско Езеро

## Историја
Езерото било формирано на крајот на последниот глацијален период пред околу 10.000 до 16.000 години од ерозија предизвикана од ледените маси на северната група Глокнер. Сегашната површина на езерото е остаток од првобитната водена површина, која достигнала до Залфелден на север и исто така исполнила дел од долината Салзах на југ.

## Галерија

Податотека:20190624.Zell am See.-043.jpg
Податотека:Zell am See 2009.jpg
Податотека:20190624.Zell am See.-024.jpg
Податотека:20190624.Zell am See.-034.jpg
Податотека:20190624.Zell am See.-048.jpg
Податотека:ZellerSeeZellSee 03.jpg
Податотека:ZellerSeeZellSee 02.jpg
Податотека:ZellerSeeZellSee 09.jpg


## Наводи

Категорија:Езера во Австрија
Афаг Баширгизи

**Афаг Баширгизи** (азербејџански: *Afaq Bəşirqızı*), родена **Афаг Башир гизи Сафарова** (1955, Баку, азербејџански: *Afaq Bəşir qızı Səfərova*) — азербејџанска глумица.

## Биографија
Афаг Баширгизи е родена во 1955 година во семејството на познатиот азербејџански комичар Башир Сафароглу. Од 1974 до 1979 година студирала на Факултетот за културно образование на Државниот универзитет за култура и уметност на Азербејџан. Својата глумечка кариера ја започнала во 1973 година во Државниот драмски театар Ленкоран, набрзо стекнувајќи репутација на талентирана глумица. Во 1975 година, таа се преселила во Сумгаит за да работи во Драмскиот театар во Сумгаит. Глумејќи главно во комедии, Афак Баширгизи била наведена како една од најдобрите азербејџански комичарки. Една од нејзините најдобри изведби била улогата на Сојлу, сопруга на неуспешен поет и бремена мајка на шест деца, во филмот *Вереничкиот прстен*.

Во 1989 година, таа започнала да работи во Драмскиот театар на Азербејџан и играла во главни улоги во неколку претстави. Таа глумела и во азербејџанските филмови *Вереничкиот прстен*, *Човекот во зелени очила* и *Некролог*.

Во моментов, Баширгизи предава глума на Државниот универзитет за култура и уметност на Азербејџан. Во 2009 година, таа го отворила театарот Башир Сафароглу во Москва, именуван по нејзиниот покоен татко.

Афаг Баширгизи е омажена и има еден син.

## Награди

* Заслужна глумица, 1989 година
* Народен уметник, 1993 година
* *Qızıl Dərviş* (Златен дервиш), 1993, 2003 година
* Претседателска награда, 2010 година
* Најдоброто од најдобрите, 2011 година

## Наводи

Категорија:Родени во 1955 година
Категорија:Живи луѓе
Категорија:Азербејџански глумици
Гуменџиска Река

**Гуменџиска Река** или **Бозечка Река** (, *Платанорема*) — река во Ениџевардарско, Егејска Македонија.

Реката извира во источниот дел на планината Пајак, југозападно од селото Крива. Тече на исток, минува јужно од Крива и излегува од планината во Солунското Поле. Проаѓа јужно од градот Гуменџе, а потоа свртува на југ и ја прима големата десна притока Цикарица. Кај Ангелова Чука ја прима и притоката Сука. Минува источно од Либаово и почнува да тече на југоисток, напоредно на реката Леска. Поминува југозападно од Кушиново и Кониково. Кај Бозец, каде на грчки се нарекува Атира, се приклучува во мрежата на напојни канали во Солунското Поле, и поради тоа повеќе не се влева непосредно во Вардар како некогаш.

## Притоки
**→ лева, ← десна**
:* ← Цикарица
::* → Пицика
:* ← Цикарица
:* ← Сука
::* → Казан
:* → Вирот
:* → Три Извора
:* → Коџа Дере
:* → Кавакдезме
:* → Кацика

## Поврзано
* Ениџевардарско

## Наводи

Категорија:Реки во Егејска Македонија
Категорија:Пајонија (општина)
Категорија:Постол
Категорија:Пајак (планина)
Категорија:Вардарски слив
Панега

**Панега** (**Просеченска Река**, **Лиса Чај** или **Севендрија Чај**; , *Ангитис*) — река во Драмско и Зихненско, Егејска Македонија. Претставува притока на Драматица, иако грчките географи ги сметаат обратно.

## Течение
Реката извира од пештерата Маара кај селото Нов Калапот (поточно поранешното село Буџак) и влева во Драматица кај Баница.

## Потекло на името
Името се среќава кај византиските автори како *Панака* (Πάνακα), акузтив на Панакс (Πάναξ). Ова не е грчко име, туку изведено од старото *Панек, *Паник, кое пак доаѓа од тракиското *panik(a), „река“. Името е од индоевропскиот корен *pan - „блато“, „тиња“.

## Наводи

Категорија:Реки во Егејска Македонија
Категорија:Драма (општина)
Категорија:Просечен
Категорија:Зелјахово
Категорија:Струмски слив
Зилјана

**Зилјана** ( или *Ζυλιάνα* и *Ζιλιάνα*) — река во Лариско, Тесалија и Катеринско, Егејска Македонија.

Реката се образува од потоци кои се спуштаат од западот на Олимп во котлина југозападно од лариското село Карија на 900&nbsp;м.н.в., при што најдолгиот од нив извира северно под врвот Годаман (1.360&nbsp;м). Зилјана тече најопшто во североисточен правец, и коритото ѝ преминува во шумовит дол каде живеат диви свињи. Спуштајќи се, таа уште повеќе се стеснува и се продлабочува. Излегува во Пиериската Низина северно од Скотина (веќе во Егејска Македонија) и се влева во Солунскиот Залив јужно од Лептокарија.

Сливот зафаќа површина од 169,1 км2 и во него има само 4 населени места — Карија и Скамња во Општина Еласона и Скотина и Горна Скотина во Општина Дион-Олимп. Највисоката точка во сливот е врвот Метаморфоси (2.697&nbsp;м). Најполноводна е има кога се топат снеговите, и при силен дожд со себе носи камења и дрва, а понекогаш и се прелева и го поплавува подрачјето на Скотина.

## Поврзано
* Олимп
* Пиериска Низина

## Наводи

Категорија:Реки во Тесалија
Категорија:Реки во Егејска Македонија
Категорија:Дион-Олимп
Категорија:Еласона
Категорија:Егејски слив
Категорија:Олимп
Коњскарски манастир

**Коњскарски манастир** — возобновен манастир на брегот на Преспанското Езеро, во југозападниот дел од Македонија. Манастирот се наоѓа на самиот брег на Преспанското Езеро, помеѓу селата Стење и Коњско.

## Историја

Манастирот е возобновен во 1922 година.

## Градби

Во склоп на манастирот спаѓаат манастирската црква, конаци и трпезарија наменета за чествување на празници.

### Црква „Свети Илија“

Црквата е подигната на темелите на постар храм во 1922 година.

## Галерија


Податотека:Манастир „Св. Илија“ на Преспанско Езеро 6.jpg|Конаци
Податотека:Манастир „Св. Илија“ на Преспанско Езеро 2.jpg|Летниковец


## Наводи

## Надворешни врски


Категорија:Коњско (Ресенско)
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Црква „Вознесение Христово“ - Трпејца

**Вознесение Христово** — нова црква во охридското село Трпејца, Македонија.

Црквата се наоѓа во малото Трпејчко Поле на падините на планината Галичица.

## Местоположба

Црквата е сместена во средишниот дел на малото Трпејчко Поле.

## Историја

На 9 март 2019 година бил поставен камен-темелник за изградба на нов храм, кој го заменил стариот храм кој служел како параклис.

Храмот се градел по иницијатива на црковниот одбор од селото. Главни донатори биле семејството Таламаноски и верниците од селото.

## Галерија


Податотека:Трпејчко Поле 2.jpg|Поглед на Трпејчко Поле и црквата
Податотека:Црква „Св. Спас“ - Трпејца 2.jpg|Предниот дел
Податотека:Црква „Св. Спас“ - Трпејца 3.jpg|Задниот дел
Податотека:Црква „Св. Спас“ - Трпејца 4.jpg|Поглед на црквата


## Поврзано
* Трпејца
* Дебарско-кичевска епархија
* Охридско архијерејско намесништво
* Пештанска парохија

## Наводи

## Надворешни врски

Категорија:Трпејца
Трпејца
Федерална Лига

**Федерлната Лига** (Шпански: Liga Federal), исто така позната како **Лигата на слободните народи** (Liga de los Pueblos Libres), беше сојуз на провинции во денешните Уругвај, Аргентина и Бразил, чија цел беше да основа конфедерална организација за држава која произлегла од мајската револуција во војната за независност против Шпанската империја.

Инспириран и предводен од Хосе Хервасио Артигас, прогласи независност од шпанската круна во 1815 година и испрати провинциски делегати на Конгресот на Тукуман со инструкции во врска со целта што не може да се преговара за прогласување целосна независност на обединетите провинции на Рио де ла Плата и формирање конфедерација. на провинциите, сите на еднакви основи и владата на секоја е директно одговорна пред своите народи со непосредни демократски средства на владеење. Делегатите од овие провинции беа одбиени на формалности од Конгресот кој ја прогласи независноста на обединетите провинции на Рио де ла Плата на 9 јули 1816 година.

Федералната лига се соочи со централистичките влади, како и со интересите на економската и културната елита на Буенос Аирес и Монтевидео, во она што подоцна стана граѓанска војна. Во 1820 година, федералистичките гувернери на провинциите Санта Фе и Ентре Риос, Естанислао Лопес и Франциско Рамирес, ја поразиле намалената Директорска армија, ставајќи крај на централизираната влада на обединетите провинции и воспоставувајќи федерален договор со провинцијата Буенос Аирес.

Лигата беше распуштена откако нејзините конститутивни провинции повторно се приклучија на обединетите провинции, сега под федерална привремена организација, и по инвазијата на Банда Ориентал од страна на Бразилско-португалската империја и поразот на Артигас. Во својот најголем обем, Лигата се протегала на териториите на денешен Уругвај, јужната бразилска држава Рио Гранде до Сул и аргентинските провинции Ентре Риос, Санта Фе, Кориентес, Мисионес и Кордоба.

## Наводи
Категорија:Држави и територии распаднати во 1820 година
Категорија:Историја на Аргентина
Категорија:Историја на Јужна Америка
Категорија:Држави и територии настанати во 1815 година
Бока Хуниорс

**Клуб Атлетико Бока Хуниорс** или само **Бока Хуниорс** е аргентински фудбалски клуб од Ла Бока, населба во Буенос Аирес. Моментално се натпреварува во Примера Дивисион, највисокото ниво на аргентинскиот фудбал. Својте домашни натпревар ги игра на стадионот Ла Бомбонера, кој има капацитет од 54,000 гледачи.

Клубот е основан на 3 април 1905 година и од неговата промоција во првото ниво на аргентинското првенство во 1913 година, тој никогаш повеќе не испаднал од таму. Бока е, исто така, до денес најуспешниот аргентински клуб со 71 освоена титула: од нив 34 во Примера Дивисион и 14 национални купови. Во меѓународните натпреварувања, Бока Хуниорс има освоено вкупно 22 титули, од кои 18 организирани од КОНМЕБОЛ и останатите од други асоцијации. Како резултат на тоа, Бока е рангирана на третото место во светот според бројот на освоени меѓународни титули, по Реал Мадрид (26) и египетскиот клуб Ал Ахли (25). 

Својте домашни натпревари Бока ги игра на стадионот Ла Бомбонера, кој има капацитет од 54,000 седечки места. Бока Хуниорс отсекогаш имала жестоко ривалство со Ривер Плејт. Натпреварите меѓу нив се познати како Суперкласико и се едно од најжестоките ривалства во Аргентина и во светот, бидејќи двата клуба се двата најпопуларните во земјата. 

Младинската академија произвела многу аргентински репрезентативци како што се Себастијан Батаља (моменталниот тренер на клубот), Николас Бурдисо, Карлос Тевес, Евер Банега, Николас Гаитан и Фернандо Гаго, кои играле или играат за врвни европски клубови.

## Играчи
### Моментален состав

## Наводи

## Надворешни врски
*Матична страница

Бока Хуниорс
Рало

[десно|мини|250x250пкс| Ралото се користело и во [Стар Египет (околу 1200 г. пр.н.е.)]]
десно|мини|250x250пкс| Делови на еднорачно рало: (1) рачка за управување, (2) руда, (3) колено, (4) железен лемеш, (5) две симетрични сечила.
**Рало** или **орало** — земјоделска направа за орање на почвата што ја влечат животни. Неговата конструкција е едноставна, дрвена, изработувана од самите земјоделци, со железно сечило од ковачка изработка. Се состои од вертикална управувачка рачка, продолжена во хоризонтален дел, над кој е поставен триаголен железен лемеш со две симетрични сечила. Ралото е поврзано со запрегата со права или коленеста руда, поврзана со рачката, а длабочината на орање се одредува со клинови вметнати во овие делови. Нивното постоење е потврдено околу 2000 година пр.н.е. на Крит и Кипар, а потоа и во Италија, Средна и Северна Европа.

## Историја
Плугот се развил од рачно рало и мотика уште во неолитот (младо камено доба) во Месопотамија . Во II милениум пр.н.е. се користел во северна Италија и јужна Шведска, а во I милениум пр.н.е. низ Медитеранот, во Источна Европа и Кина. Америка, Јужна Африка, Австралија и Океанија не знаеле за плуг до европската колонизација. Првите плугови биле направени од дрво; за влечење се користеле говеда (вол, бивол, камила, јак, коњ). Можело да се ора најмногу само на лесна, низинска почва, бидејќи биле лесни и кревки. Иако древните народи ги оковале плуговите, дури во 18 век одредени дрвени делови биле заменети со делови од ковано железо. Во 19 век преовладувале железни, индустриски произведени плугови, за чие влечење биле користени машини.

## Поврзано
* Рало (соѕвездие)

## Наводи

Категорија:Земјоделство
Категорија:Опрема
Мондо (филм)

***Мондо*** ― француски драмски филм од 1995 година, напишан и режиран од Тони Гатлиф, заснован на расказот на Ж.М.Г. Ле Клезио. Филмот дебитирал на Францускиот филмски фестивал „Унифранс“ во Јапонија во 1995 година, а премиерно бил прикажан во Франција на 17 април 1996 година.

## Заднина
Ѕвездата на филмот, Овидиу Балан, имал 11 години кога бил сниман филмот. Тој е романски циган кој бил земен под режисерската палка со помош на француската влада. Гатлиф го создал филмот како дело на темите на „немирниот и слободен“ Циган, за разлика од поимните населби предложени за синтските и ромските населенија во ЕУ. За разлика од сличните филмови за деца на улица, како што се Салам Бомбај или Пиксот, овој филм бил наменет како бајка за еден вид митски дух кој ги допира животите на отфрлените луѓе во општество исполнето со предрасуди кон Циганите.

## Синопсис
Филмот следи едно момче сираче кое преживува во Ница преку добрината на странците и неговата сопствена генијалност. Еден ден Мондо (Овидиу Балан) се појавува на улиците на Ница. Тој нема семејство, нема имот, нема школување, но споделува блескава насмевка и добар дух. Бидејќи е повеќе дома во градините, полињата и крајбрежјето на градот, се чини дека го обзема вревата на градот. Тој има добри инстинкти за преживување, избегнувајќи полиција и им се заканува на возрасните во потрагата по семејство.

## Улоги

* Овидиу Балан како Мондо
* Филип Петит како Магионичарот
* Пјеррет Феш како Ти Чин
* Џери Смит како Дади
* Шахла Алам како Пријателот на магионичарот
* Морис Морин како рибарот Џордан
* Катерин Брин како Црковен солист
* Анж Гоби како Поштарот
* Жан Ферие како Началник на полицијата
* Марсел Лемуе како Птичарот.
* Надја Кутаја како Пекарката
* Пјер Клуман како Пуканкарот

## Признанија

### Награди и номинации

* 1998 година, Сертификат за заслуги од жирито за возрасни за „Игран филм и видео“ на Меѓународниот детски филмски фестивал во Чикаго

## Прием
Претходниот филм на Гатлиф, *Лачо Дром*, претставил романтичен портрет на циганската музика и култура. Тој го носи истиот сензибилитет на овој лирски *Мондо*, слика со тажни очи на универзалниот аутсајдер, најнепосакуваниот во Франција. Се опишува дека *Mondo* визуелно потсетува на оние ретки денови кога светот блескал како да е сосема нов, сместен на улиците и пристаништата на францускиот пристаништен град Ница.

## Наводи

## Надворешни врски

* 

Категорија:Филмови на француски јазик
Категорија:Француски филмови
Категорија:Филмови од 1995 година
Категорија:Филмови од 1996 година
Категорија:Ромски филмови
Категорија:Филмови режирани од Тони Гатлиф
Категорија:Француски документарни филмови
Елдра

***Елдра*** ― британски драмски филм од 2003 година во режија на Тимоти Лин. Бил избран како британски кандидат за најдобар странски филм на 75-тото доделување на Оскарите, но не бил номиниран.

## Улоги

* Јона Џонс како Елдра
* Рис Ричардс како Ернест
* Лајза Мерид како Едит

## Поврзано

* Список на пријави за 75-то доделување на Оскарите за најдобар странски филм
* Список на британски пријави за Оскар за најдобар странски филм

## Наводи

## Надворешни врски

* 
Категорија:Британски филмови
Категорија:Филмови од 2003 година
Категорија:Ромски филмови
Категорија:Филмови на велшки јазик
Категорија:Британски драмски филмови
Категорија:Драмски филмови од 2003 година
Едвард Дебицки

мини|Едвард Дебицки
**Едвард Дебицки** (роден на 4 март 1935 година) ― полски ромски поет, музичар и композитор. Неговата работа е поврзана со ромската заедница и нејзините културни, патувачки и музички традиции.

Дебицки е роден во Калуш, град во денешна Украина, како син на ромските музичари Владислав Шжановски и Францишка Рачковска. Голем дел од неговата младост поминал патувајќи во караванот на неговите родители во пограничните региони меѓу Полска и Украина. Во 1953 година посетувал музички училишта во Горзов Вјелкополски и Зјелона Гора. Во 1955 година ја основал и станал директор на музичката група *„*Кхам“ (Сонце), која подоцна во 1960-тите станала „Терно“ (полски: Млоди; букв. Млади) во Горзов Вилкополски. Учествувал на натпревари по хармоника во Кјелце и Вроцлав.

Дебицки е автор на книга поезија, „*Под голото небо“* („*Teł nango bolipen*“ (ромски) или „*Pod gołym niebem*“ (полски), 1993 година), и на романот „*Птица на мртвите*“ *(„Ptak umarłych', 2004)* кој ги опишува искуствата на едно ромско семејство во Волин за време на Втората светска војна. Има напишано околу 200 песни.

Во моментов Дебицки живее во Горзов Вјелкополски, Полска.

## Наводи

Категорија:Ромски музичари
Категорија:Полски музичари
Категорија:Живи луѓе
Категорија:Родени во 1935 година
Категорија:Приматели на Златниот медал за заслуги во културата - Gloria Artis
Категорија:Украински Роми
Категорија:Ромски поети
Категорија:Полски Роми
Библиотека „Трифун Димиќ”

**Библиотеката „Трифун Димиќ“** ― огранок на Градската библиотека во Нови Сад. Била основана во мај 2010 година како „прва ромска библиотека на Балканот“. Се наоѓа во новосадската населба Шангај на Првата улица бр. 15. Името го носи по големиот ромолог, преведувач и писател Трифун Димиќ.

## За библиотеката
Библиотеката се простира на 150 м2. Има две простории: библиотека и читална со седум маси и 40 столчиња. Во библиотечниот фонд има 6.550 публикации. Меѓу книгите на српски јазик, има мал број публикации на унгарски и англиски јазик. Книгата објавена на ромски јазик е во 349 примероци. Подружницата на библиотеката „Трифун Димиќ“ има сметач и интернет.

Бројот на корисници кои се запишани во библиотеката е околу 400, меѓу кои пред се има основци, но и ученици Роми кои го користат книжниот фонд на ромски јазик, потоа претставници од невладиниот сектор, како и полнолетни граѓани.

## Библиотечни активности и проекти
Покрај својата основна дејност, оваа библиотека организирала и бесплатна работилница „*Вклучи сметач и научи“*, како и бесплатен курс по англиски јазик.

Огранокот е многу специфичен, бидејќи се занимава со инклузивна работа. Нагласокот е ставен на активностите и проектите:

* функционална писменост на деца и возрасни;
* помош во процесот на усвојување хигиенски навики;
* домашна работа;
* помош во учењето на обука за работа на возрасни (проектот *Преплетувања* им овозможил на Ромките да направат чекор поблиску до независноста и самовработувањето со совладување на вештината на ткаење).

Во соработка со наставниот кадар на основното училиште во населбата Шангај, организирани биле различни активности во насока на образование на децата, како што се претставување на ромските автори, и доближување на ромската книжевност до децата.

Децата учествуваат на работилници на теми: книжевност, улогата на формалното и неформалното образование, добро однесување, насилство во училиште и семејство, професионална ориентација, хигиена на телото и просторот за живеење, заштита на животната средина, однесувањето на децата во сообраќајот, односот на децата кон возрасните, правилна исхрана и друго. Посебно внимание се посветува на борбата против дискриминацијата и насилството врз жените и во семејството.

Благодарение на дарувањата, библиотеката на децата им дели по 25 оброци секој ден. За некои од децата тоа е единствениот зготвен оброк во текот на денот.

## Наводи

## Надворешни врски

* http://www.novisad.rs/otvorena-prva-romska-biblioteka-u-srbi-i
* https://www.planplus.rs/biblioteka-trifun-dimic/70534
* http://lsvns.rs/jovanovic-posetio-biblioteku-trifun-dimic-u-sangaju/
Категорија:Згради и градби во Нови Сад
Категорија:Библиотеки во Србија
Категорија:Ромска култура
Категорија:Ромите во Ср
Категорија:Културата во Нови Сад
Колумбискоромски јазик

мини|Карта на говорители на ромскиот јазик во Колумбија
**Ромскиот јазик во Колумбија** ― јазична врста на ромскиот/циганскиот јазик што е зборуван во Колумбија.

## Потекло
Неговото потекло се претпоставува во Балучистан и Синди пред околу 1000 години поради преселбите на Ромите кон Европа. Ромскиот јазик пристигнал во Колумбија во текот на 19 век, што се потврдува со постоењето на семејства на говорители до четвртата генерација. 

## Раширеност и подгрупи
Тие се наоѓаат главно во департманите Атлантико, Боливар, Кордоба, Нарињо, Норте де Сантандер, Сантандер и Вале дел Каука, покрај градот Богота. Ромското население во овие урбани средишта сочинува 93,47 % од целата земја. 

Главните подгрупи на етничката група се Болочок, Бојрас, Чурон, Јанес, Лангосети и Бимбај; повеќето од нив припаѓаат на групата Калдераши. Јазично, во земјата може да се идентификуваат две групи: говорители на т.н. романес и говорители на т.н. румениасте. Првите се наоѓаат во градовите Баранкиља, Богота, Кали, Картагена, Кукута, Жирон, Итагуи, Пасто и Согамосо. Румеанисте, зборуван од Лударите, е концентриран во Кукута и во други градови во регионот Кариби. 

## Општественокултурна состојба
Ромските народи се особени со тоа што се номади, тоа ги потисна општествено, маргинализирани и прогонувани поради нивната ситуација.  Ромите во Колумбија се многу ранливи, со високи нивоа на сиромаштија и потреби, што предизвика Ромите да бидат гледани со немилост од остатокот од општеството. Овој проблем се влошува со фактот што традиционалните занаети на Ромите - како што се обуката за коњи и циркуските дела - станале вон употреба.

## Наводи

Категорија:Јазици во Колумбија
Категорија:Ромски јазици
Леска (река)

**Леска** () — река во Ениџевардарско, Егејска Македонија.

Реката извира во источниот дел на планината Пајак, јужно под возвишението Кури, северно од селото Геракарци. Тече во југоисточен правец, напоредно на Гуменџиска Река. Минува југозападно од Кониково и североисточно од Грубевци. Северно од Ливадица се приклучува во мрежата на напојни канали во Солунското Поле, и поради тоа веќе не се влева непосредно во Вардар како некогаш.

## Наводи

Категорија:Реки во Егејска Македонија
Категорија:Пајонија (општина)
Категорија:Постол
Категорија:Пајак (планина)
Категорија:Вардарски слив
Белица (Егејска Македонија)

**Белица**, **Крушевска Река** (месно: *Крушовска Река*) или **Валовишка Белица** () — река во Серско, Егејска Македонија.

Реката започнува седлото Бели со слевањето на три потока: *Матна Река*, *Орта К’шла* и *Рамњанска Река*. Најдолгиот од нив извира на планината Шарлија (Бродска Пл.), источно од главниот врв Али Баба. Тече на север и јужно од Крчово свртува на запад и тече низ живописна долина. Минува јужно од Крушево, каде ја прима десната притока Дула и се насочува кон југозапад. Проаѓа покрај градот Валовишта, од каде штодолжува како регулиран канал и пред Спатово свртува на југ. Поминува источно од Баракли, тече на југоисток и на крајот се влева во Струма југоисточно од Бејлик Маала.

## Притоки
**→ лева, ← десна**
:* ← Хасаница
:* ← Дула
::* ← Спановица
:* ← Стаговица
:* ← Карабидае
:* → Куслу
:* ← Сандур
:* ← Омерли
:* → Баба
:* → Саранда Петрес
:* ← Платанија
:* → Карадере (Мамуна)
:* ← Лангада
:* ← Балугана
:* ← Мојан
:* → Линска
:* → Ќучук Али

## Наводи

Категорија:Реки во Егејска Македонија
Категорија:Сер (општина)
Категорија:Довишта
Категорија:Притоки на Струма
Енипеј

**Енипеј** () или **Мавролонгос** (*Μαυρόλογγος*)  — река во Катеринско, Егејска Македонија.

Реката е извира под врвот Кастро на Олимп (2.817&nbsp;м) и тече најопшто во источен правец. По спуштањето од планината навлегува во Пиериската Низина и проаѓа северно од Литохоро. Тече на североисток и се влева во Егејското Море како регулиран канал северно од Грица.

Поважна природна знаменитост на реката е Енипејската Клисура со Енипејскиот Водопад.

## Поврзано
* Енипејска Клисура
* Енипејски Водопад
* Олимп
* Пиериска Низина

## Наводи

Категорија:Реки во Егејска Македонија
Категорија:Олимп
Категорија:Дион-Олимп
Франц Јозеф Ауман

** Франц Јозеф Ауман ** (исто така *Ауман*, *Аумон*; 24 февруари 1728, Траизмауер – 30 март 1797, Санкт Флоријан) , бил австриски композитор.

Пред проблемите со гласот, тој пеел во истиот виенски хор како Михаел Хајдн и Јохан Георг Албрехтсбергер. Со оглед на ова  дел од неговата музика погрешно му се припишува на Хајдн. а  неговата „Миса Профана“,  му се припишува на Волфганг Амадеус Моцарт.

Ауман бил ракоположен за свештеник во Августинскиот ред во Св. Флоријан во 1757 година, во суштина останал таму до крајот на својот живот. Тој напиша многу хорски дела.

Музиката на Ауман била значаен дел од репертоарот во Сент Флоријан во 19 век, а Антон Брукнер го искористил овој ресурс за неговите студии за контрапункт.

Опусот на Ауман вклучува и инструментална музика, како што се некои од најраните гудачки квинтет.

## Дела, изданија и снимки
;Снимки
* Гунар Лецбор, *Франц Џозеф Ауман - Реквием*, Св. Florianer Sängerknaben, Ars Antiqua Австрија. Pan Classics PC 10234, 2008 година (со „Ecce quomodo moritur justus“ на Оман, „Tenebrae factae sunt“ и „Te Deum“)

### Литература

* Johannes Hollnsteiner: Aumann, Franz S.. In: Neue Deutsche Biographie (NDB). Band 1, Duncker & Humblot, Berlin 1953, , S. 456. Dostupné online
* Uwe Harten, *Anton Bruckner.* *Ein Handbuch*. Residenz Verlag, Salzburg, 1996. .

## Наводи

Категорија:Класични композитори од 18 век
Категорија:Австриски музичари од 18 век
Категорија:Австриски класични композитори
Категорија:Родени во 1728 година
Категорија:Починати во 1797 година
Станбен објект на ул. „Широк сокак“ бр. 45 (Битола)

**Куќа на ул. „Широк сокак“ бр. 45** — архитектонско обележје во градот Битола, заведена како културно наследство на Македонија во **Списокот на заштитени добра** на Министерството за култура под реден број 132 во Битола.

## Наводи

Категорија:Згради и градби во Битола
Ливањско сирење

**Ливањско сирење** (босански: *Livanjski sir/Ливањски сир*) — сирење за прв пат произведено во 19 век во областа Ливно, Босна и Херцеговина.

Сирењето *ливно* се произведува врз основа на француската технологија за правење на сирењето гријер. Првобитно се правело од овчо млеко, а во денешно време главно се прави од мешавина од овчо и кравјо млеко. Неговото созревање е помеѓу 60 и 66 дена во контролирана средина. Вкусот е робустен, а кај постарите сирења вкусот е малку лут. Најголеми производители се Млекара Ливно и Млекара Лура Ливно, со годишно производство кое надминува 500 метрички тони.

## Наводи


Категорија:Босанска кујна
Категорија:Никулци за сирење
Категорија:Кравји сирења
Резина (Виштица)

**Резина** — средновековна населба во атарот на селото Виштица, Македонија. На западната периферија од селото, во нивата на Јакуб Шабани и во другите ниви, што сите заедно зафаќаат површина од 150 на 100 метри, се забележуваат фрагменти од керамички садови, питоси и градежен материјал.

## Поврзано
* Црква — средновековна црква;
* Виштица; и
* Список на археолошки наоѓалишта во Кумановско.

## Наводи

Категорија:Виштица
Гури Крис (Лојане)

**Гури Крис** — рудник од римското време во атарот на селото Лојане, Македонија. Во пределот на Сува Гора, што се наоѓа на 2 километри југозападно од селото, во близината на денешниот рудник има остатоци од стари рударски окна, можеби од римското време.

## Поврзано
* Лојане — некропола од доцноантичко време;
* Лојане; и
* Список на археолошки наоѓалишта во Кумановско.

## Наводи

Категорија:Лојане
Лојане (археолошко наоѓалиште)

**Лојане** — некропола од доцноантичкото време во атарот на селото Лојане, Македонија. Во 1957 година во нивата на Бајрам Незири е откопан гроб во чија конструкција биле вградени два надгробни споменика со латински натписи од семеен карактер.

## Поврзано
* Гури Крис — рудник од римско време;
* Лојане; и
* Список на археолошки наоѓалишта во Кумановско.

## Наводи

Категорија:Лојане
Црква (Виштица)

**Црква** — средновековна црква во атарот на селото Виштица, Македонија. На 1 километар северно од селото има остатоци од помала црквичка од која се зачувани долните партии од ѕидовите, на кои се гледаат траги од фрескоживопис. Делови од архитектонска декоративна пластика од црквата се вградени во горната чешма.

## Поврзано
* Резина — средновековна населба;
* Виштица; и
* Список на археолошки наоѓалишта во Кумановско.

## Наводи

Категорија:Виштица
Василево Градиште (Матејче)

**Василево Градиште** — средновековно градиште во атарот на селото Матејче, Македонија. Над селото, до патот за манастирот Матејче се гледаат грамади од градежен материјал од помала утврдена населба.

## Поврзано
* Селиште — средновековна населба;
* Матејче; и
* Список на археолошки наоѓалишта во Кумановско.

## Наводи

Категорија:Матејче
Мало Опае (Опае)

**Мало Опае** — некропола од доцноантичкото време во атарот на селото Опае, Македонија. Во училишниот двор и околу него се откриени повеќе гробови со конструкција од тегули - тип „на две води“.

## Поврзано
* Папушина — населба од римското време;
* Матејче; и
* Список на археолошки наоѓалишта во Кумановско.

## Наводи

Категорија:Опае
Папушина (Опае)

**Папушина** — населба од римското време во атарот на селото Опае, Македонија. Во непосредната близина на гробиштата, на околу 700 метри северозападно од селото, според кажувањето на мештаните, уште пред војната биле откривани многубројни археолошки наоди, и тоа поден мозаик, хипокауст, како и керамички садови.

## Поврзано
* Мало Опае — некропола од доцноантичко време;
* Матејче; и
* Список на археолошки наоѓалишта во Кумановско.

## Наводи

Категорија:Опае
Боцеви Бресја (Вак’в)

**Боцеви Бресја** — населба од римското време во атарот на селото Вак’в, Македонија. Се наоѓа на околу 600 метри западно од селото. При копањето на канал за наводнување биле откриени многубројни керамички наоди од населба.

## Поврзано
* Вак’в; и
* Список на археолошки наоѓалишта во Кумановско.

## Наводи

Категорија:Вак’в
Дренче (Винце)

**Дренче** — населба од доцноантичкото време во атарот на селото Винце, Македонија. Во блокот на ЗИК „Куманово“, на 100 метри од левиот брег на реката Пчиња има големо количество на тегули, фрагменти од имбрекси и питоси, распослани на површина од половина хектар.

## Поврзано
* Јазбина — населба од доцноантичко време;
* Кале - Врбица — тврдина од средниот век;
* Леска — населба	од средниот век;
* Црквиште — викус од доцноантичко време и црква од средниот век;
* Винце; и
* Список на археолошки наоѓалишта во Кумановско.

## Наводи

Категорија:Винце
Селиште (Матејче)

**Селиште** — средновековна населба во атарот на селото Матејче, Македонија. Помеѓу селото и манастирот Матејче, по површината на нивите се среќаваат фрагменти од керамички садови и множество градежен материјал.

## Поврзано
* Василево Градиште — средновековно градиште;
* Матејче; и
* Список на археолошки наоѓалишта во Кумановско.

## Наводи

Категорија:Матејче
Кале (Винце)

**Кале** (познато и како **Врбица**) — средновековна тврдина во атарот на селото Винце, Кумановско. На околу 5 километри југоисточно од селото, на границата со селото Сушица се гледаат остатоци од ѕидови на тврдина.

## Поврзано
* Дренче — населба од доцноантичко време;
* Јазбина — населба од доцноантичко време;
* Леска — населба	од средниот век;
* Црквиште — викус од доцноантичко време и црква од средниот век;
* Винце; и
* Список на археолошки наоѓалишта во Кумановско.

## Наводи

Категорија:Винце
Црквиште (Винце)

**Црквиште** — викус од доцноантичкото време и средновековна црква во атарот на селото Винце, Македонија. Се наоѓа западно од селото, на околу 1 километар југоисточно од левиот брег на реката Пчиња и лево од патот за Студена Бара. Констатирани се остатоци од темели на црква и керамички материјал распослан на простор од околу 3 хектара. Можеби се работи за средновековна населба со црква подигната врз доцноантички викус.

## Поврзано
* Дренче — населба од доцноантичко време;
* Јазбина — населба од доцноантичко време;
* Кале - Врбица — тврдина од средниот век;
* Леска — населба	од средниот век;
* Винце; и
* Список на археолошки наоѓалишта во Кумановско.

## Наводи

Категорија:Винце
Список на реки во Црна Гора

БелоОва е список на реки во Црна Гора.

* Бела
* Бистрица
* Буковица (река)
* Бојана (река)
* Циевна
* Чехотина
* Грнчар
* Ибар
* Комарница
* Лим 
* Лештаница
* Љубовича
* Морача
* Мртвица
* Оспаница
* Пива 
* Рибница
* Црнојевица (река)  
* Ситница
* Шавник
* Тара река
* Требишница
* Веруша
* Врмоча
* Зета (река)
* Железница (Црна Гора)

## Галерија

Податотека:Tara River Canyon (3).JPG|Тара
Податотека:Piva.river.JPG|Пива
Податотека:Zeta river.jpg|Зета
Податотека:Río Moraca, norte de Podgorica, Montenegro, 2014-04-14, DD 09.JPG|Морача
Податотека:Cijevna (Cem) river in Montenegro 01.jpg|Циевна
Податотека:Ada Bojana, stredisko hnuti nudistu.jpg|Бојана
Податотека:Crnojevica rijeka.jpg|Црнојевица
Податотека:Izvor Bukovice - panoramio.jpg|Буковица


## Наводи

Категорија:Реки во Црна Гора
Категорија:Списоци на реки по земја
Леска (Винце)

**Леска** — средновековна населба во атарот на селото Винце, Македонија. На околу 1 километар североисточно од селото, во реонот на многубројни извори е констатирана мала средновековна населба потвдена со керамика, хидроинсталации и печки за вар.

## Поврзано
* Дренче — населба од доцноантичко време;
* Јазбина — населба од доцноантичко време;
* Кале - Врбица — тврдина од средниот век;
* Црквиште — викус од доцноантичко време и црква од средниот век;
* Винце; и
* Список на археолошки наоѓалишта во Кумановско.

## Наводи

Категорија:Винце
Буковица (река)

мини|Изворот на Буковица
**Буковица** е најдолгата река во општина Шавник, Црна Гора. Извира под планината Ранисава, поминува низ градот Шавник и се влева во Комарница кај селото Дужи. Долга е 42 километри. Нејзини главни притоки се Шавник и Бијела.

## Наводи

Категорија:Реки во Црна Гора
Пива (река)

лево|мини|267x267пкс| Мост над кањонот на реката Пива.
мини|Реката Пива.
**Пива** ― река во Црна Гора, пократка притока на Дрина, која заедно со Тара ја прави границата на Црна Гора со Босна и Херцеговина.

## Течение
Пива извира од изворот Сињац на планината Голија, во близина на манастирот Пива. Пред создавањето на вештачкото Пивско Езеро, Сињац течел кон реката Комарница и со неа ја сочинувал Пива во должина од 34 километри. Меѓутоа, Комарница е дел од речниот систем долг 86 км (Тушина-Буковица-Бијела-Комарница), така што, мерејќи од изворот на реката Тушина, Пива е долга 120 км.

Тушина извира на планината Сињајевина во областа Ускок во централниот дел на Црна Гора, на неколку километри од изворот на друга важна црногорска река, Морача. Реката тече на запад, меѓу планините Сињајевина и Лола, пред селата Крња Јела, Баре, Боан и Тушина. Од север ја сретнува Буковица, во која се влева и продолжува да тече под ова име. По минувањето покрај регионалниот центар Савник и селата Градац и Придворица во регионот Дробњак, Буковица се среќава со Комарница на север и го зема нејзиното име.

Комарница продолжува да тече меѓу планините Војник и Трескавац во речиси ненаселена област и навлегува во областа Пива, каде што врти кон север, се спојува со изворот Пива и навлегува во длабокиот кањон Пива.

Кањонот е просечен низ планините Биоч, Волујак, Маглиќ и Пивска планина, долг е 33 километри, длабок до 1.200, а реката создава исклучителна моќност која се користи за хидроцентралата Пива која го настанала со реградување на кањонот во 1975 година. Браната е висока 220 метри и една од најголемите во Европа. Браната го создава Пивското Езеро (површина 12,5 на височина од 675 м и длабочина од 188 м), кое ја поплавило старата положба на манастирот Пива од 16 век, па манастирот бил преместен на ново место. Во езерото од левата страна се влева реката Врбница.

По браната Пива, таа продолжува на север, се среќава со Тара кај Шчепан Поље на границата со Босна и Херцеговина и ја формира Дрина.

Сливот Пива зафаќа површина од 1.270 и припаѓа на сливот на Црното Море. Реката Пива не е пловна.

## Површина на Пива
мини|300x300пкс| Браната Мратиње
Површината на Пива е високо варовно плато во сливот на Пива, помеѓу планините Дурмитор, Маглиќ, Лебршник, Голија и Војник. Платото е долго 55 километри, долго 30 километри со просечна надморска височина од 1.200 м. а највисоката 2159 м. Потокот Комарница-Пива ја дели површината на два дела: западната парохија Пива и источната планина Пива. Областа се одликува со многу варовнички одлики, како што се длабнатини, јами и заливи и е исклучително ретко населена (околу 20 помали населби во парохијата Пива и 15 на планината Пива). Овде е развиено сточарството, а особено овчарството.

## Поврзано

* Тара
* Дрина
* Пивско Езеро

## Книжевност

* Мала енциклопедија Просвета (3 изд.). Београд: Просвета. 1985. ISBN 978-86-07-00001-2.  Недостаје или је празан параметар |title= (помоћ)
* 

## Надворешни врски

Категорија:Реки во Црна Гора
Категорија:Меѓународни реки во Европа
Железница (Црна Гора)

**Железница** е река во Црна Гора. Во близина на Бар се влева во Јадранското Море.

До 1878 година, Железница била граница меѓу Австрија и Отоманската Империја, а од тогаш до 1918 година. меѓу Австроунгарија и Црна Гора.

## Галерија

Податотека:Željeznica Bar ušće.jpg
Податотека:Bar, reka Željeznica - Железница (6892823695).jpg


## Литература

* Мала енциклопедија Просвета (3 изд.). Београд: Просвета. 1985. ISBN 978-86-07-00001-2.  Недостаје или је празан параметар |title= (помоћ)
* 

## Надворешни врски

Категорија:Реки во Црна Гора